
Referat
Privind aprobarea contractului de asociere dintre 

Municipiul Timişoara şi Clubul Sportiv Fotbal Club CFR Timişoara
               Prin adresa nr. SC2007-023360/22.10.2007 D-nul consilier consilier Ovidiu Ciuhandu solicita întocmirea documentaţiei necesare de către departamentele de specialitate  în vederea susţinerii financiare cu suma de 150.000 lei pe an bugetar prin aprobarea unui contract de asociere dintre Club Sportiv Fotbal Club CFR Timişoara, echipa de fotbal şi Consiliului Local al Municipiului Timisoara.

Având în vedere adresa nr. SC2007-027447/05.12.2007 prin care D-nul. consilier local Radu Toanca  solicita întocmirea documentaţiei necesare de către departamentele de specialitate  în vederea susţinerii financiare  a unor activitati sportive care vizează performanta prin asocierea Clubului Sportiv Fotbal Club CFR Timişoara, echipa de fotbal şi Consiliului Local al Municipiului Timisoara.

Având în vedere procesul verbal  nr. SC2008-2747/13.02.2008 în urma analizei Comisiei de evaluare a performantelor sportive, constituite in baza HCL 46/2008.
               Potrivit art. 36 alin (7) lit. a din Legea 215 a administraţiei publice locale republicate (Consiliul Local „hotărăşte, în condiţiile legii, cooperarea sau asocierea cu persoane juridice romane sau străine, în vederea finanţării şi realizării în comun a unor acţiuni, lucrări, servicii sau proiecte de interes public local”), iar potrivit art. 3 alin (1) din Legea 69 din 2000 a educaţiei fizice şi sportului (actualizată) (autorităţile administraţiei publice, unităţile şi instituţiile de învăţământ, instituţiile sportive, precum şi organismele neguvernamentale de profil au obligaţia să sprijine sportul pentru toţi şi sportul de performanţă şi să asigure condiţiile organizatorice şi materiale de practicare a educaţiei fizice şi sportului în comunităţile locale).


Conform documentelor anexate propunem aprobarea asocierii intre Municipiul Timisoara şi Clubul Sportiv Fotbal Club CFR Timişoara, precum şi alocarea sumei de 150.000 lei pe anul 2008 în vederea sprijinirii acţiunile de pregătire şi competiţie pentru obţinerea în continuare a performanţelor.

